**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ПРАВНИ ВЪПРОСИ**

**Д О К Л А Д**

***ОТНОСНО*: Законопроект за изменение и допълнение на Закона за търговския регистър, № 554-01-82, внесен от Петър Владиславов Славов и Мартин Димитров Димитров на 29.04.2015 г.**

***Проект!***

***Второ гласуване***

**З А К О Н**

**за изменение и допълнение**

**на Закона за търговския регистър**

(обн., ДВ, [бр. 34](apis://Base=NORM&DocCode=405750680&Type=201) от 2006 г.; изм. и доп., [бр. 80](apis://Base=NORM&DocCode=405756105&Type=201) и 105 от 2006 г., [бр. 53](apis://Base=NORM&DocCode=405750759&Type=201), 59 и 104 от 2007 г., [бр. 50](apis://Base=NORM&DocCode=4057508094&Type=201) и 94 от 2008 г., [бр. 44](apis://Base=NORM&DocCode=4057510101&Type=201) от 2009 г., [бр. 101](apis://Base=NORM&DocCode=4057511034&Type=201) от 2010 г., [бр. 34](apis://Base=NORM&DocCode=4057511105&Type=201) и 105 от 2011 г., [бр. 25](apis://Base=NORM&DocCode=4057512038&Type=201), 38 и 99 от 2012 г., бр. 40 от 2014 г. и бр. 22 от 2015 г)

***Предложение на н.п. Петър Славов:***

*Създава се § 0а: В чл. 3 се създава нова ал. 5:*

*„(5) За осъществяване на функциите си, агенцията има право на безплатен достъп до данните в регистъра на населението, поддържан на национално ниво – Национална база данни „Население“.“*

***Предложение на н.п. Петър Славов:***

*Създава се § 0б: В чл. 19, ал. 3 се правят следните изменения и допълнения:*

1. *Създава се ново изречение първо: „Заявленията за вписване на първоначална регистрация на търговци се разглеждат до края на следващия работен ден от постъпването им в търговския регистър, като произнасянето се извършва незабавно след разглеждане на заявлението, освен в случаите по чл. 22, ал. 5.“*
2. *Досегашният текст на ал. 3 става изречение второ.*

**§ 1.** В чл. 22, ал. 5 след думите „не по-късно от следващия работен ден от постъпването на заявлението в търговския регистър“ се добавя ново изречение със следния текст:

„В случаите , когато заявителят е посочил електронна поща, указанията се изпращат и на нея в срока по предходното изречение“.

**§ 2.** В чл. 22 се създава нова ал. 6 със следното съдържание:

„Указанията до търговеца за отстраняване на нередовности по заявление за обявяване на годишен финансов отчет по чл. 19, ал. 3, когато са обявени по електронната му партида след изтичане на повече от месец от постъпване на заявлението, се изпращат на търговеца и на електронната му поща, ако е обявил такава, а когато липсва – по пощата с обратна разписка на адреса му на управление. Срокът за изпълнение на указанията тече от момента на уведомяването му.“

***Предложение на н.п. Петър Славов:***

*§ 2. се заличава.*

***Предложение на н.п. Петър Славов:***

*Създава се § 0в: в чл. 28 се правят следните изменения и допълнения:*

1. *Наименованието „Отговорност при грешки и непълноти“ се заменя с „Отговорност“;*
2. *Досегашният текст става ал. 1.*
3. *Създава се ал. 2“*

*„(2) Агенцията отговаря за вредите, причинени на физически и юридически лица от незаконосъобразни актове, действия и бездействия на длъжностни лица по регистрация по реда на Закона за отговорността на държавата и общините за вреди.“*

ПРЕДСЕДАТЕЛ НА

КОМИСИЯ ПО ПРАВНИ ВЪПРОСИ:

ДАНАИЛ КИРИЛОВ